CELEX: 22013D0049
Language: mt
Date: 2013-03-05 00:00:00
Title: Deċiżjoni tal-Kumitat Konġunt taż-ŻEE Nru 49/2013 tal- 5 ta’ April 2013 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE

29.8.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 231/23
               
            DEĊIŻJONI TAL-KUMITAT KONĠUNT TAŻ-ŻEE
      Nru 49/2013
      tal-5 ta’ April 2013
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim taż-ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament (KE) Nru 1223/2009 tal-Parlament Ewropew u tal-Kunsill tat-30 ta’ Novembru 2009 dwar prodotti kożmetiċi (1) għandu jiġi inkorporat fil-Ftehim taż-ŻEE.
               
            
                  (2)
               
               
                  Ir-Regolament (KE) Nru 1223/2009 iħassar, b’effett mill-11 ta’ Lulju 2013, id-Direttiva tal-Kunsill 76/768/KEE (2), li hija inkorporata fil-Ftehim taż-ŻEE u li għalhekk għandha għaldaqstant titħassar taħt l-istess Ftehim taż-ŻEE b’effett mill-11 ta’ Lulju 2013.
               
            
                  (3)
               
               
                  Id-Direttiva tal-Kummissjoni 95/17/KE (3), li hija inkorporata fil-Ftehim taż-ŻEE, bir-revoka tad-Direttiva 76/768/KEE, mhux se tibqa applikabbli u konsegwentement għandha titħassar taħt il-Ftehim taż-ŻEE b’effett mill-11 ta’ Lulju 2013.
               
            
                  (4)
               
               
                  L-Anness II tal-Ftehim taż-ŻEE għandu għalhekk jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Il-Kapitolu XVI tal-Anness II tal-Ftehim taż-ŻEE għandu jiġi emendat kif ġej:
      
                  1.
               
               
                  L-inċiż li ġej għandu jiġi miżjud f’punt numru 1 (Direttiva tal-Kunsill 76/768/KEE):
                  
                              “—
                           
                           
                              
                                 32009 R 1223: Ir-Regolament (KE) Nru 1223/2009 tal-Parlament Ewropew u tal-Kunsill tat-30 ta’ Novembru 2009 (ĠU L 342, 22.12.2009. p. 59).”
                           
                        
            
                  2.
               
               
                  Il-punt li ġej huwa mżijud wara l-punt 1 (Direttiva tal-Kunsill 76/768/KEE):
                  
                              “1a.
                           
                           
                              
                                 32009 R 1223: Ir-Regolament (KE) Nru 1223/2009 tal-Parlament Ewropew u tal-Kunsill tat-30 ta’ Novembru 2009 dwar il-prodotti kosmetiċi (ĠU L 342, 22.12.2009, p. 59).”
                           
                        
            
                  3.
               
               
                  It-test tal-punti 1 (id-Direttiva tal-Kunsill Nru 76/768/KEE) u 9 (id-Direttiva tal-Kummissjoni Nru 95/17/KE) għandhom jiġu mħassra b’effett mill-11 ta’ Lulju 2013.
               
            Artikolu 2
      It-testi tar-Regolament (KE) Nru 1223/2009 fil-lingwa Islandiża u dik Norveġiża, li jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, huma awtentiċi.
      Artikolu 3
      Din id-Deċiżjoni tidħol fis-seħħ fis-6 ta’ April 2013, dment li jkunu saru n-notifiki kollha, skont l-Artikolu 103(1) tal-Ftehim taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE ta’ Il-Ġurnal Uffiċjali tal-Unjoni Ewropea, u fis-Suppliment taż-ŻEE tiegħu.
      
         Magħmul fi Brussell, il-5 ta’ April 2013.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 342, 22.12.2009, p. 59.
      
         (2)  ĠU L 262, 27.9.1976, p. 169.
      
         (3)  ĠU L 140, 23.6.1995, p. 26.
      
         (*)  Ma huwa indikat l-ebda rekwiżit kostituzzjonali.